钦定古今图书集成/明伦汇编/闺媛典/第371卷 > 《孔丛子》 > 《跛奚移文》宋·黄庭坚
## 钦定古今图书集成/明伦汇编/闺媛典/第371卷 > 《孔丛子》 > 《跛奚移文》宋·黄庭坚

女弟阿通归。李安诗为置婢，无所得，迺得跛奚蹒跚，
离疏，不利走趋。颡出屋檐，足达户枢。三妪挽不来，两
妪推不去。主人不悦，厨人骂怒。黄子笑之曰：尧牵羊
而舜鞭之，羊不得食，尧舜俱疲。百羊在谷，牧一童子，
草露晞而出，草露降而归，不亡一羊，在其指㧑。故曰
“使人也。”器之物，有所不可，则亦有所宜警。夜偷者不
“以马，司昼漏者不以鸡。准绳规矩，异用殊施。天倾西
北，地缺东南，尺有所不逮者，寸有所覃。子不通之，则
屦不可运土，篑不可当屦。坐而睨之，小大俱废。子如
通之，则瞽者之耳，聋者之目。绝利一源，收功十百。事
固有精于一则尽善，遍用智则无功。有所不能，乃有
所大能焉。呼！跛奚来前，吾为若诏之。汝能与壮士拔
距乎？能与群狙赋芧乎？能与八骏取路乎？能逐三窟
狡兔乎？”皆曰：“不能。”曰：“是固不能，闺门之内，固无所事。
此今将诏，若可为者，汝无状于行，当任坐作，不得顽
痴。自今谨饬，晨入庖舍，涤铛瀹釜，料简蔬茹，留精黜
觕，脔肉法欲方，脍鱼法欲长，起溲如截肪，煮饼深注
汤和糜，勿投酰虀臼，晚用姜葱，㳿不欲焦旋，葅不欲
黄，饭不欲著牙，扬盆勿驻沙，进火守烓，水沃沸鼎，斟
酌芗芼，生熟必告姨。”临食爬垢，撩发染指。“杓，嘬
胾怀骨。事无大小，尽当关白。食了涤器，三正三反。抆
拭蠲洁。寝匙覆碗。陶瓦髹素，视在谨数。兄弟为行，牡
牝相当。日中事间，浣衣漱襦。器秽器净，谨循其初。素
衣当白，染衣增色。栀郁为黄，红螺蚜光。挼蓝杵草，茅
蒐橐皂。浆胰粉白，无不媚好。燥湿处，亭尉帖垣平。来
往之役，资它使令。牛羊下来，唤鸡栖桀。撑拒门”关闭
护。草窃饮饭，猫犬堙塞鼠穴。凡鸟攫肉，猫触鼎犬。
“铛，鼠窥甑，皆汝之罪也。”春蚕三卧，升蔟自裹。七昼七
夜，无得停火。纻麻藤葛，蕉任𫄨绤。緆练手作，无有停

执弓怀弹，驱吓飞鸟，无得吮尝。日使残少，姆妪骂讥，
疟痢泄呕。天寒置笼，衣食毕烘。搔痒抑痛，炙手撋冻。
“无事。倚墙，鞋履可作。堂上叫呼，传声代诺。截长续短，
凫鹤皆忧。持勤补拙，与巧者俦。凡前之为，汝能之不？”
跛奚对曰：“我缺于足，犹全于手，如前之为，虽劳何咎？”
黄子曰：“若是，则不既有用矣乎？”皆应曰：“然。”无不意满。